ኢትዮጵያ በፕሬዚዳንትነት የምትመራው የፀጥታው ምክር ቤት በአይ ኤስ አሸባሪ ቡድን ላይ ውሳኔ አሳለፈ
ኢትዮጵያ በፕሬዚዳንትነት የምትመራው የፀጥታው ምክር ቤት በአይ ኤስ አሸባሪ ቡድን ላይ የቀረበውን የውሳኔ ሀሳብ አፀደቀ።በኢፌዲሪ የውጭ ጉዳይ ሚኒስትር ዶክተር ወርቅነህ ገበየሁ በተመራ የመንግስታቱ ድርጅት የፀጥታው ምክር ቤት ስብሰባ፥ በአይ ኤስ የአሸባሪው ቡድን የቀረበው የተጠያቂነት የውሳኔ ሀሳብ በሙሉ ድምፅ ፀድቋል፡፡በብሪታኒያ የረቀቀው የውሳኔ ሀሳቡ አሸባሪ ቡድኑ፥ ኢራቅ ውስጥ በፈፀመው ሰብዓዊና ቁሳዊ ጥፋት ተጠያቂ እንዲሆን የሚያስችል ነው ተብሏል።ዶክተር ወርቅነህ የኢራቅ መንግስት አይ ኤስ ተጠያቂ እንዲሆን ላደረገው ጥረት አድናቆታቸውን ገልጸዋል፡፡ሚኒስትሩ በስብሰባው ባደረጉት ንግግር፥ ምክር ቤቱ ውሳኔውን በሙሉ ድምጽ ማሳለፉ አሸባሪነትንና ጽንፈኝነትን ለመዋጋት አስተዋጽኦው ከፍ ያለ መሆኑን ያሳያል ነው ያሉት፡፡አያይዘውም አይ ኤስ በንጹሃን ኢትዮጵያውያን ላይ የፈጸመውን ኢ-ሰብዓዊ ተግባር ኢትዮጵያ እንደማትዘነጋ ገልፀው፥ አሸባሪ ቡድኑ የዓለም ሰላም ስጋት መሆኑን አጽንኦት ሰጥተው ተናግራዋል፡፡በሌላ ዜና ዶክተር ወርቅነህ ከግብፁ አቻቸው ሳሜህ ሹኩሪ ጋር በኒውዮርክ ተገናኝተው እንደሚመክሩ ይጠበቃል።(ኤፍቢሲ)